# **DECIZIA ETAPEI DE ÎNCADRARE**

##  DRAFT Nr. XXXX din 13.06.2018 la corectat

Ca urmare a solicitării de emitere a acordului de mediu adresate de **SC SFERAMUN SRL,**  cu sediul în loc. Arad, str.Episcopiei, nr.32, bl.Corp B, ap.2, jud. Arad, înregistrată la APM Arad cu nr. 6906/1926//R/03.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordinul nr.135/2010** privind aprobarea Metodologiei de aplicare a evaluării impactului asupra mediului pentru proiecte publice şi private

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.06.2018, că proiectul **„îNFIINŢARE PLANTAŢIE DE ALUN”** propus a se realiza în jud.Arad, loc. Lipova extravilan, actual livadă - conversie - CF 303029, CF 303654, CF 303026, CF 304374, CF 303103, CF 303671, CF 303669, CF 303098 conform CU nr.69/19.09.2017 eliberat de Primăria Oraşului Lipova, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009 **Anexa nr. 2 pct 1.lit. c)** proiecte de gospodărire a apelor pentru agricultură, inclusiv proiecte de irigaţii şi desecări;

 b) proiectul nu se va implementa într-o arie naturală protejată, sit Natura 2000 sau în vecinătatea acestora

***1.Caracteristicile proiectului.***

***a) Mărimea proiectului.***

Proiectul propus va cuprinde:

-Înființare exploataţie pomicolă de aluni pe o suprafaţa de 12,39 ha.

-Implementarea unui sistem de irigare prin picurare.

-Amenajarea unui bazin tip lagună, de stocare apă pentru inrigarea exploataţiei.

- -Prin proiect se propune pe lângă înfiinţarea plantaţiei, achiziționarea de echipamente și utilaje necesare întreținerii exploataţiei.

-Alimentarea cu apă a sistemului de irigare se va face din puţuri forate, se va utiliza un sistem de filtrare a apei cu curaţare automată dar şi cu posibilitate de acţionare manuală (sistem de filtrare cu spălare în contracurent cu acţionare manuală şi filtru de back-up cu sită);

- În prima fază a proiectului va fi utilizată toaleta ecologică,

- Pentru stocare apei se va amenaja un bazin tip lagună cu adâncimea de 1,5-2 m pe o suprafaţă de 500 mp, impermeabilizată cu hidromembrană,

- Apele pluviale se vor infiltra in sol.

- Împrejmuire teren pe perimetrul parcelelor cu gard pe o suprafaţă de 1876,36 m: CF 303029, CF 303654, CF 303026, CF 304374, CF 303103, CF 303671, CF 303669, CF 303098.

***b) cumularea cu alte proiecte:*** - înfiinţarea plantaţiei de aluni (CF 303029, CF 303654, CF 303026, CF 304374, CF 303103, CF 303671, CF 303669, CF 303098) se va realiza pe terenul care în trecut a fost livadă de meri, aflată în declin total şi prezintă infecţii provocate de micoze, bacterii, viruşi a căror combatere nu se justifică economic. În vecinătatea investiţiei sunt livezi de pomi fructiferi şi terenuri agricole.

***c) utilizarea resurselor naturale:*** în etapa de realizare a lucrărilor se vor utiliza agregate minerale la fundaţiile împrejmuirilor, cu impact temporar şi redus asupra mediului. Pentru realizarea investiţiei materialele de construcţii necesare vor fi asigurate prin grija constructorului de la diverse societăţi.

La punerea în funcţiune se vor utiliza resurse naturale: apa pentru irigare şi în scop igienico sanitar. Alimentarea cu apă a instalaţiei de irigare se va realiza din două foraje. Apa va fi stocată în bazin tip lagună cu adâncimea de 1,5-2 m pe o suprafaţă de 500mp, impermeabilizată cu hidromembrană. De la la lagună apa va fi preluată prin staţia de pompare şi trimisă prin conducte de polietilenă în sistemul de irigaţii tip „picătură cu picătură”.

***d) producţia de deşeuri:***

- în perioada de execuţie a lucrărilor vor fi generate deşeuri specifice activităţii de şantier: deşeuri municipale amestecate, metal, beton, pământ excedentar, etc. Aceatra vor fi colectate selectiv şi preluate ulterior de către operatori economic autorizaţi.

- în perioada de funcţionare - vor fi generate deşeuri municipale amestecate de la personalul de serviciu, deşeuri vegetale care vor fi tocate şi administrate în sol.

***e)emisiile poluante, inclusiv zgomotul şi alte surse de discomfort:***

- temporar, lucrările de construcţie vor genera zgomot, pulberi, emisii de la motoarele excavatorului, a mijloacelor de transport materiale.

***f)riscul de accident, ţinându-se seama în special de substanţele şi de tehnologiile utilizate:*** - se vor folosi produse de fertilizare şi protecţia plantelor în vederea combaterii bolilor şi dăunătorilor, agreate pentru culturile ecologice, cu respectarea modului de depozitare, manipulare şi utilizare. Titularul de proiect va lua masuri în vederea prevenirii accidentelor.

Datorită cultivarii alunului în cultura ecologică, beneficiarul nu poate administra îngrăşămintele chimice. Aplicarea îngrăşămintelor se va face cu respectarea Planurilor de fertilizare şi a prevederilor Ordinului comun nr. 242/197 din 2005 al MMGA şi MAPDR, urmărindu-se ca doza limită pentru încărcarea cu azot să nu depăşească 250 kg/ha de N total pe fâneţe şi 170 kg/ha de N total pe terenurile arabile.

**g) riscurile pentru sănătatea umană (de ex. din cauza contaminării apei sau a plouării atmosferice):**

- pentru proiect a fost emisă de către Direcţia de Sănătate Publică a Judeţului Arad Notificarea de asistenţă de specialitate nr. 409/02.05.2018.

***2. Localizarea proiectelor:***

***2.1. utilizarea existentă a terenului;***

- teren ocupat de o livadă de meri cu varstă considerabilă în declin total – care urmează a fi desfiinţată prin defrişare.

***2.2. relativa abundenta a resurselor naturale din zona, calitatea si capacitatea regenerativa a acestora****:-* proiectul nu afectează terenurile învecinate din zonă.

**a)** zonele umede: - amplasamentul nu se situează în zone umede.

**b)** zonele costiere: - amplasamentul nu se situează în zone costiere.

**c)** zonele montane şi cele împădurite: - amplasamentul nu se situează în zone împădurite.

**d)** parcurile şi rezervaţiile naturale: -amplasamentul nu se situează în rezervaţii naturale.

**e)** ariile clasificate sau zonele protejate prin legislatia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: -nu este cazul.

**f)** zonele de protecţie specială, mai ales cele desemnate prin O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului national - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - proiectul nu se va implementa în zonele de protecţie specială.

**g)**ariile în care standardele de calitate a mediului stabilite de legislaţie au fost deja depăşite: - nu este cazul.

**h)**ariile dens populate: - proiectul nu se va implementa în zone dens populate.

**i)**peisajele cu semnificaţie istorică, culturală şi arheologică: - nu sunt în zona studiată.

***3. Caracteristicile impactului potenţial:***

**a)** extinderea impactului: aria geografică şi numărul persoanelor afectate

- impactul nu se va manifesta în afara amplasamentului;.

**b)**natura transfrontiera a impactului; -nu este cazul.

**c)**mărimea şi complexitatea impactului;

- în perioada realizării proiectului: impact redus pe perioada execuţiei lucrărilor,

- în perioada funcţionării: se consideră că impactul asupra mediului va fi nesemnificativ în cazul în care se vor respecta prevederile din proiect şi condiţiile impuse prin prezentul act;

**d)**probabilitatea impactului;

- impact cu probabilitate redusă atât pe perioada realizării investiţiei cât şi după darea în folosinţă având în vedere argumentele menţionate la punctele 1 şi 2;

**e)**durata, frecventa şi reversibilitatea impactului: impact relativ redus în timpul funcţionării ca urmare a dotărilor care vor exista.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus **nu** intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

**Condiţiile de realizare a proiectului:**

- respectarea documentaţiei depuse la APM Arad şi a tututror condiţiile impuse prin actele de reglementare/administrative emise de autorităţile competente implicate,

- titularul proiectului are obligaţia de a notifica în scris A.P.M. Arad despre orice modificare sau extindere a proiectului survenită după emiterea deciziei etapei de încadrare şi anterior emiterii aprobarii de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, în conformitate cu prev. art.39 si art.40 din Ord. 135/2010,

- până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

-răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

- respectarea legislaţiei de mediu în vigoare:

**~** O.U.G. nr.195/2005 privind protecţia mediului, cu modificările şi completările ulterioare,

 **~** Legea nr. 211/2011 (r1) privind regimul deşeurilor,

**~** Legea nr. 104/2011 privind protecţia atmosferei,

**~** Ordinul nr. 119/2014 pentru aprobarea Normelor de igienă şi sănătate publică privind mediul de viaţa al populaţiei,

**~** H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

*- s*curtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

- se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

- se vor asigura condiţii pentru depozitarea în siguranţă a materialelor de construcţie, astfel incât să nu blocheze căile de acces, să nu poată fi antrenate de vânt sau de apele pluviale,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

- la terminarea lucrărilor terenul neocupat va fi curăţat şi readus la starea initială,

- deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat,

- deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

- solul vegetal rezultat din decopertă va fi utilizat pentru refacerea zonelor vezi afectate,

- organizarea activităţii se va face astfel incât impactul asupra peisajului să fie cât mai redus.

***Documentaţia conţine:***

* Notificarea nr. 6906/1926//R/03.05.2018,
* Certificatul de Urbanism nr.69/19.09.2017 eliberat de Primăria Oraşului Lipova,
* planşe anexe la Certificatul de urbanism,
* Autorizaţie pentru defrişarea plantaţiei de pomi fructiferi nr.27339/19.09.2017 emisă de MAPDR-Direcţia pentru Agricultură şi dezvolatre rurală,
* chitanţa nr.32669/03.05.2018 privind tariful de mediu,

- Decizia etapei de evaluare iniţială nr**.**7099 din 08.05.2018,

-chitanţa nr. 32920/24.05.2018 privind tariful de mediu privind etapa de încadrare a proiectului în procedura de evaluare a impactului asupra mediului,

- Memoriu de prezentare,

- planşe anexe la memoriu de prezentare,

 - anunţ public privind depunerea solicitării de emitere a acordului de mediu afişat pe site-ul APM Arad în data de 31.05.2018,

- anunţ public privind depunerea solicitării de emitere a acordului de mediu publicat în cotidianul " Jurnal Arădean" din 04.06.2018,

- Listele de control,

-Procesul verbal de verificare al amplasamntului nr.7016/07.05.2018,

-Procesul verbal nr. 8859/06.06.2018, întocmit în baza şedinţei Comisiei de Analiză Tehnică,

- actele/avizele emise de autorităţile implicate:

- extrase de Carte Funciara: CF 303029, CF 303654, CF 303026, CF 304374, CF 303103, CF 303671, CF 303669, CF 303098,

- Notificare nr.409/02.05.2018 emisă de către Direcţia de Sănătate Publică a judeţului Arad,

- Aviz de Gospodărire a Apelor nr.51/26.09.2017, emis de către AN Apele Române – Administraţia Bazinală de Mureş,

- Autorizaţie de plantare abuşti fructiferi nr.28334/27.05.2018 emis de către Direcţia pentru Agricultură a judeţului Arad,

- Certificat de confirmare a conversiei RO-132-103/2017 emis de SARC CERT SRL,

- Punct de vedere nr.5171/25.04.2018 emis de către DSVSA a judeţului Arad,

-Acordul de principiu nr.73/22.05.2018 emis de ANIF Arad,

-Anunţ public privind decizia etapei de încadrare publicat în cotidianul "Jurnal Arădean", din 12.06.2018,

-Anunţ public privind publicarea proiectului Deciziei etapei de încadrare, afişat pe site-ul APM Arad în data de 11.06.2018,

 **Prezenta decizie este valabilă pe toată perioada punerii în aplicare a proiectului.**

**Prezenta decizie nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**La finalizarea proiectului care a făcut obiectul procedurii de evaluare a impactului asupra mediului, titularul va notifica autoritatea competentă pentru protecţia mediului** **în vederea efectuării unui control de specialitate şi întocmirea procesului verbal pentru verificarea respectării prevederilor deciziei etapei de incadrare.**

 **Nerespectarea prevederilor prezentului act atrage suspendarea şi anularea acestuia, după caz.**

**Prezena decizie conţine 5 (cinci) de pagini şi a fost redactată în 2 exemplare originale.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Dana Monica **DĂNOIU**

Şef Serviciu A.A.A.

Adina **ORĂŞAN**

Întocmit,

Carmen **MICU**